ക്രിസ്തുമസ് ദ്വീപ്

ഇന്ത്യൻ മഹാസമുദ്രത്തിൽ സ്ഥിതി ചെയ്യുന്ന ഒരു ചെറു ദ്വീപാണ് ഔദ്യോഗികമായി ടെറിട്ടറി ഓഫ് ക്രിസ്മസ് ഐലൻഡ് എന്നറിയപ്പെടുന്ന ക്രിസ്തുമസ് ദ്വീപ്. ഓസ്ട്രേലിയയുടെ അധികാരപരിധിയിലാണ് ഈ ദ്വീപ് നിലകൊള്ളുന്നത്. അതേ പേരിൽ തന്നെയുള്ള ദ്വീപും ഇതിൽ ഉൾപ്പെടുന്നു. ഫ്ലൈയിങ്ങ് ഫിഷ് കോവ് ആണ് ഇതിൻറെ തലസ്ഥാനം. ഇംഗ്ലീഷാണ് ഔദ്യോഗിക ഭാഷ. ഓസ്ട്രേലിയയിലെ നഗരമായ പെർത്തിൽ നിന്നും 2600 കിലോമീറ്ററും, ഇന്തോനേഷ്യയിലെ ജാവ, സുമാത്ര എന്നിവിടങ്ങളിൽ നിന്ന് ഏകദേശം 350 കിലോമീറ്റർ (190 നോട്ടിക്കൽ മൈൽ) തെക്കും, കൊക്കോസ് ദ്വീപിൽ നിന്നും 975 കിലോമീറ്ററും ദൂരത്തായാണ് ക്രിസ്തുമസ് ദ്വീപിന്റെ സ്ഥാനം. ഇതിന് 135 ചതുരശ്ര കിലോമീറ്റർ (52 ചതുരശ്ര മൈൽ) വിസ്തീർണ്ണമുണ്ട്. ഓസ്ട്രേലിയ അഭായർഥികൾക്കായി ദ്വീപിൽ ക്യാമ്പ് നടത്തുന്നുണ്ട്. ക്രിസ്മസ് ദ്വീപിന്റെ ഭൂമിശാസ്ത്രപരമായ ഒറ്റപ്പെടലും മനുഷ്യ ശല്യം കുറഞ്ഞ ചരിത്രവും അതിന്റെ സസ്യജന്തുജാലങ്ങളിൽ ഉയർന്ന തോതിലുള്ള പ്രാദേശീകരണത്തിന് കാരണമായിട്ടുള്ളതിനാൽ ഇത് ശാസ്ത്രജ്ഞർക്കും പ്രകൃതിശാസ്ത്രജ്ഞർക്കും താൽപ്പര്യമുള്ള വിഷയമാണ്. 1643 ലെ ക്രിസ്മസ് ദിനത്തിൽ ക്യാപ്റ്റൻ വില്യം മൈനോഴ്‌സ് കണ്ടെത്തിയതിനാലാണ്നിഈ പ്രദേശത്തിന് ഈ പേര് ലഭിച്ചത്. ക്രിസ്മസ് ദ്വീപ് ആദ്യമായി കണ്ട യൂറോപ്യൻ 1615-ൽ റിച്ചാർഡ് റോ ഓഫ് ദ തോമസാണ്. എന്നാൽ 1643 ൽ മൈനോർസാണ് ഇതിന് നിലവിലെ പേര് നൽകിയത്. 19-ാം നൂറ്റാണ്ടിന്റെ അവസാനത്തിലാണ് ഇവിടെ ആദ്യമായി ജനവാസം ആരംഭിച്ചത്. സമൃദ്ധമായ ഫോസ്ഫേറ്റ് നിക്ഷേപങ്ങൾ കണ്ടെത്തിയതിനെത്തുടർന്ന് ഇത് 1888-ൽ ബ്രിട്ടൻ പിടിച്ചെടുക്കുകയും 1899-ൽ വാണിജ്യ ഖനനം ആരംഭിക്കുകയും ചെയ്തു. ഫോസ്ഫേറ്റ് നിക്ഷേപം സുരക്ഷിതമാക്കാൻ 1942-ൽ ജാപ്പനീസ് സൈന്യം ദ്വീപ് ആക്രമിച്ചു. ജാപ്പനീസ് അധിനിവേശം അവസാനിച്ചതിനുശേഷം, ദ്വീപിന്റെ ഭരണം സിംഗപ്പൂരിലേക്ക് പുനഃസ്ഥാപിച്ചുവെങ്കിലും 1958-ൽ അത് ഓസ്ട്രേലിയയിലേക്ക് മാറ്റിയതുമുതൽ നിലവിലെ സ്ഥിതി തുടരുന്നു. 2021 ലെ കണക്കനുസരിച്ച് 1,692 ജനസംഖ്യുള്ള ക്രിസ്മസ് ദ്വീപിലെ ജനസംഖ്യയിൽ ഭൂരിഭാഗവും ദ്വീപിന്റെ വടക്കേയറ്റത്തുള്ള ജനവാസ കേന്ദ്രങ്ങളിലാണ് അധിവസിക്കുന്നത്. ദി സെറ്റിൽമെന്റ് എന്നറിയപ്പെടുന്ന ഫ്ലൈയിംഗ് ഫിഷ് കോവ് ആണ് ദ്വീപിലെ പ്രധാന ജനവാസ കേന്ദ്രം. പൂൺ സാൻ, ഡ്രംസൈറ്റ്, സിൽവർ സിറ്റി എന്നിവയാണ് ഇവിടുത്തെ മറ്റ് ജനവാസ കേന്ദ്രങ്ങൾ. ചരിത്രപരമായി, ചൈനീസ്, മലായ്, ഇന്ത്യൻ വംശജരായ ഏഷ്യൻ ഓസ്‌ട്രേലിയക്കാരായിരുന്നു ജനസംഖ്യയുടെ ഭൂരിഭാഗവും. ഇന്ന്, ദ്വീപിലെ ജനസംഖ്യയുടെ മൂന്നിൽ രണ്ട് ഭാഗവും സ്ടെയിറ്റ്സ് ചൈനീസ് വംശജരാണെന്ന് കണക്കാക്കപ്പെടുന്നു (2021 ൽ ജനസംഖ്യയുടെ വെറും 22.2% പേർ മാത്രമാണ് ചൈനീസ് വംശജരെന്ന് പ്രഖ്യാപിച്ചത്). ഇതിൽ ഗണ്യമായ എണ്ണം മലായ് വംശജരും യൂറോപ്യൻ ഓസ്‌ട്രേലിയക്കാരും ചെറിയ എണ്ണം സ്ടെയിറ്റ്സ് ഇന്ത്യക്കാരും യുറേഷ്യക്കാരും ഉൾപ്പെടുന്നു. ദ്വീപിലെ മതവിശ്വാസങ്ങൾ ഭൂമിശാസ്ത്രപരമായി വ്യത്യാസപ്പെട്ടിരിക്കുന്നു. തലസ്ഥാനത്തെ ആംഗ്ലോ-സെൽറ്റിക് സ്വാധീനം കത്തോലിക്കാ മതവുമായി അടുത്ത ബന്ധപ്പെട്ടിരിക്കുമ്പോൾ പൂൺ സാനിൽ ബുദ്ധമതം സാധാരണമാണ്., മലായ് വംശജർ താമസിക്കുന്ന തീരദേശ ജലഗ്രാമത്തിൽ സുന്നി ഇസ്ലാംമതമാണ് പൊതുവെ ആചരിക്കപ്പെടുന്നത്. തദ്ദേശീയ ജന്തുക്കൾ ക്രിസ്തുമസ് ദ്വീപ് ചുവപ്പ് ഞണ്ട് ബുൾഡോഗ് എലി ക്രിസ്തുമസ് ബൂബൂക്ക് ക്രിസ്തുമസ് വെള്ളക്കണ്ണിക്കുരുവി ക്രിസ്തുമസ് ശരപ്പക്ഷി ക്രിസ്തുമസ് ഓമനപ്രാവ് ക്രിസ്തുമസ് കടൽക്കള്ളൻ തദ്ദേശീയ സസ്യങ്ങൾ അവലംബം